Saps què són els transgènics?

Saps en quins aliments es troben?

La indústria diu que són inocus, però nombrosos estudis científics ho contradiuen i la majoria dels consumidors mai no els escolliria davant d’una alternativa natural. Però, ¿podem decidir els consumidors no consumir transgènics? Tal com està la situació avui, la resposta és clara:

ELS CONSUMIDORS NO PODEM DECIDIR PERQUÈ:

• No hi ha cap obligació d’etiquetar els derivats d’animals alimentats amb pinsos transgènics, que són pràcticament tots. Això vol dir que pot haver-hi elements transgènics en la carn, llet, ous i altres productes d’origen animal.

• Tot i que és obligatori des de 2004 a Europa, indicar a l’etiqueta si un producte conté ingredients transgènics, diversos anàlisis fets amb productes de supermercats mostren que moltes vegades la llei no s’està complint.

• Els principals conreus transgènics per a ús alimentari, que són la soja i el blat de moro, estan presents al 60% dels aliments processats en forma de farines, greixos vegetals, midó, lecitina, etc. Això vol dir que és força difícil evitar-los.

• Segons Greenpeace, moltes de les marques més conegudes no han pogut(o no han volgut) assegurar que els seus productes no contenen transgènics (“La guía roja y verde de transgénicos” disponible a la web).

• Fins i tot als productes ecològics certificats s’admet un petit porcentatge d’ingredients transgènics. La raó és que aquests cultius contaminen els no transgènics (per pol•linització i altres vies impossibles de controlar) i per tant no es pot garantir que no continguin transgènics.                            

On queden els drets dels consumidors respecte a aquestes tècniques tan controvertides?

Per què no podem decidir si volem o no volem menjar transgènics, quan les varietats que aquí es conreen estan prohibides en molts països d’Europa?

A qui està beneficiant aquesta situació i qui pagarà les conseqüències quan els efectes comencen a sentir-se de veritat?

Aquesta és una qüestió que ens afecta a tots, siguem ecologistes o no, posat que tots hem de menjar cada dia. Moltes persones pensem que s’està corrent massa, vulnerant el principi de precaució i sense tenir en compte l’opinió de la societat civil i de bona part de la comunitat científica. Per això volem animar a tothom a que s’informi i actuï en conseqüència. Ens juguem, entre altres coses,la

salut de les nostres famílies.

